section_heading: Povijest
paragraph_text: U drugoj polovici 10.st., tri su grada, Ribe, Hedeby i Århus, napokon u potpunosti bila utvrđena. Plitki jarak oko grada Ribe bio je zamijenjen novim, 8 metara širokim i 1 metar dubokim jarkom pred kojim je bio zemljani nasip. Ovo utvrđenje se povezuje s njemačkim ratovima Haralda Plavozubog (stnord. Haraldr Blátönn) od 974. do 983. Kako je grad rastao u 11.st., jarak je postupno bio zatrpavan i na njemu se također podizalo građevine, a sagrađeni su i novi jarak i nasip s drvenom ogradom istočno od njega.